CELEX: 32021R1088
Language: mt
Date: 2021-04-07 00:00:00
Title: Regolament Delegat tal-Kummissjoni (UE) 2021/1088 tas-7 ta’ April 2021 li jemenda r-Regolament (UE) Nru 748/2012 fir-rigward tal-aġġornament tar-referenzi għar-rekwiżiti tal-protezzjoni ambjentali (Test b’rilevanza għaż-ŻEE)

5.7.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 236/3
               
            
         REGOLAMENT DELEGAT TAL-KUMMISSJONI (UE) 2021/1088
         tas-7 ta’ April 2021
         li jemenda r-Regolament (UE) Nru 748/2012 fir-rigward tal-aġġornament tar-referenzi għar-rekwiżiti tal-protezzjoni ambjentali
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2018/1139 tal-Parlament Ewropew u tal-Kunsill tal-4 ta’ Lulju 2018 dwar regoli komuni fil-qasam tal-avjazzjoni ċivili u li jistabbilixxi Aġenzija tas-Sikurezza tal-Avjazzjoni tal-Unjoni Ewropea, u li jemenda r-Regolamenti (KE) Nru 2111/2005, (KE) Nru 1008/2008, (UE) Nru 996/2010, (UE) Nru 376/2014 u d-Direttivi 2014/30/UE u 2014/53/UE tal-Parlament Ewropew u tal-Kunsill, u li jħassar ir-Regolamenti (KE) Nru 552/2004 u (KE) Nru 216/2008 tal-Parlament Ewropew u tal-Kunsill u r-Regolament tal-Kunsill (KEE) Nru 3922/91 (1), u b’mod partikolari l-Artikolu 19(1) u (3) tiegħu,
         Billi:
         
                     (1)
                  
                  
                     Fis-7 ta’ April 2021 il-Kummissjoni adottat ir-Regolament Delegat 2021/1087 (2) li jaġġorna r-referenzi għad-dispożizzjonijiet tal-Konvenzjoni ta’ Chicago, li fihom ir-rekwiżiti tal-protezzjoni ambjentali.
                  
               
                     (2)
                  
                  
                     L-inġenji tal-ajru, għajr inġenji tal-ajru mingħajr bdot abbord, u l-magni, l-iskrejjen, il-parts u t-tagħmir mhux installat tagħhom jenħtieġ li jikkonformaw ma’ dawk ir-rekwiżiti tal-protezzjoni ambjentali mill-1 ta’ Jannar 2021.
                  
               
                     (3)
                  
                  
                     Ir-referenzi għar-rekwiżiti tal-protezzjoni ambjentali fir-Regolament tal-Kummissjoni (UE) Nru 748/2012 (3) jenħtieġ li jiġu aġġornati.
                  
               
                     (4)
                  
                  
                     Għalhekk, jenħtieġ li r-Regolament (UE) Nru 748/2012 jiġi emendat skont dan.
                  
               
                     (5)
                  
                  
                     Il-miżuri previsti f’dan ir-Regolament huma bbażati fuq l-Opinjoni Nru 03/2020 maħruġa mill-Aġenzija tas-Sikurezza tal-Avjazzjoni tal-Unjoni Ewropea (EASA) f’konformità mal-Artikolu 76(1) tar-Regolament (UE) 2018/1139,
                  
               ADOTTAT DAN IR-REGOLAMENT:
         
            Artikolu 1
            Ir-Regolament (UE) Nru 748/2012 huwa emendat kif ġej:
            
                        (1)
                     
                     
                        fl-Artikolu 9, il-paragrafu 4 huwa sostitwit b’dan li ġej:
                        
                           “4.   B’deroga mill-paragrafu 1, l-organizzazzjoni tal-produzzjoni tista’ tapplika għand l-awtorità kompetenti għal eżenzjonijiet mir-rekwiżiti tal-protezzjoni ambjentali msemmija fl-ewwel subparagrafu tal-Artikolu 9(2) tar-Regolament (UE) 2018/1139.”
                        
                     
                  
                        (2)
                     
                     
                        L-Anness I huwa emendat skont kif stabbilit fl-Anness ta’ dan ir-Regolament.
                     
                  
         
            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, is-7 ta’ April 2021.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 212, 22.8.2018, p. 1.
         
            (2)  Ir-Regolament Delegat tal-Kummissjoni 2021/1087 tas-7 ta’ April 2021 li jemenda r-Regolament (UE) 2018/1139 tal-Parlament Ewropew u tal-Kunsill, fir-rigward tal-aġġornament tar-referenzi għad-dispożizzjonijiet tal-Konvenzjoni ta’ Chicago (Ara l-paġna 1 ta’ dan il-Ġurnal Uffiċjali).
         
            (3)  Ir-Regolament tal-Kummissjoni (UE) Nru 748/2012 tat-3 ta’ Awwissu 2012 li jistabbilixxi regoli ta’ implimentazzjoni għaċ-ċertifikazzjoni tal-airworthiness u ambjentali ta’ inġenji tal-ajru u ta’ prodotti, partijiet u tagħmir relatati, kif ukoll għaċ-ċertifikazzjoni ta’ organizzazzjonijiet relatati mad-disinn u l-produzzjoni (ĠU L 224, 21.8.2012, p. 1).
      
      
         
            ANNESS
            L-Anness I tar-Regolament (UE) Nru 748/2012 huwa emendat kif ġej:
            
                        (1)
                     
                     
                        fil-punt 21.A.130(b), il-punt (4) huwa sostitwit b’dan li ġej:
                        
                                    “4.
                                 
                                 
                                    barra minn hekk, fil-każ tar-rekwiżiti tal-protezzjoni ambjentali:
                                    
                                                (i)
                                             
                                             
                                                dikjarazzjoni li l-magna lesta hi konformi mar-rekwiżiti applikabbli tal-emissjonijiet tal-egżost tal-magna fid-data tal-manifattura tal-magna, u
                                             
                                          
                                                (ii)
                                             
                                             
                                                dikjarazzjoni li l-ajruplan lest hu konformi mar-rekwiżiti applikabbli tal-emissjonijiet tas-CO2 fid-data meta jinħareġ l-ewwel ċertifikat tal-ajrunavigabbiltà tiegħu.”
                                             
                                          
                              
                  
                        (2)
                     
                     
                        fil-punt 21.A.145(b), il-frażi introduttorja u l-punt (1) huma sostitwiti b’dan li ġej:
                        
                                    “(b)
                                 
                                 
                                    fir-rigward tad-data kollha meħtieġa tal-ajrunavigabbiltà u tal-protezzjoni ambjentali:
                                    
                                                1.
                                             
                                             
                                                l-organizzazzjoni tal-produzzjoni rċeviet din id-data mingħand l-Aġenzija, u mingħand id-detentur ta’ jew l-applikant għal ċertifikat tat-tip, ċertifikat tat-tip ristrett jew approvazzjoni tad-disinn, inkluż kwalunkwe eżenzjoni mogħtija kontra r-rekwiżiti tal-protezzjoni ambjentali, biex tiġi ddeterminata l-konformità mad-data tad-disinn applikabbli;”
                                             
                                          
                              
                  
                        (3)
                     
                     
                        fil-punt 21.A.147, il-punt (a) huwa sostitwit b’dan li ġej:
                        
                                    “(a)
                                 
                                 
                                    Wara l-ħruġ ta’ approvazzjoni ta’ organizzazzjoni tal-produzzjoni, kull bidla fl-organizzazzjoni tal-produzzjoni approvata li tkun sinifikanti għad-dimostrazzjoni tal-konformità jew għall-karatteristiċi tal-ajrunavigabbiltà u tal-protezzjoni ambjentali tal-prodott, tal-parti jew tat-tagħmir, partikolarment il-bidliet fis-sistema tal-kwalità, għandha tiġi approvata mill-awtorità kompetenti. Applikazzjoni għall-approvazzjoni għandha tiġi ppreżentata bil-miktub lill-awtorità kompetenti u l-organizzazzjoni għandha turi lill-awtorità kompetenti, qabel ma tiġi implementata l-bidla, li din konformi ma’ din is-Subparti.”
                                 
                              
                  
                        (4)
                     
                     
                        fil-punt 21.A.801, il-punt (a) huwa sostitwit b’dan li ġej:
                        
                                    “(a)
                                 
                                 
                                    L-identifikazzjoni tal-prodotti għandha tinkludi l-informazzjoni li ġejja:
                                    
                                                1.
                                             
                                             
                                                l-isem tal-manifattur;
                                             
                                          
                                                2.
                                             
                                             
                                                id-deżinjazzjoni tal-prodott;
                                             
                                          
                                                3.
                                             
                                             
                                                in-numru tas-serje tal-manifattur;
                                             
                                          
                                                4.
                                             
                                             
                                                il-marka “EŻENTI” fil-każ ta’ magna, meta l-awtorità kompetenti tkun tat eżenzjoni mir-rekwiżiti tal-protezzjoni ambjentali;
                                             
                                          
                                                5.
                                             
                                             
                                                kwalunkwe informazzjoni oħra li l-Aġenzija jidhrilha li tkun xierqa.”
                                             
                                          
                              
                  
                        (5)
                     
                     
                        il-punt 21.B.85 huwa sostitwit b’dan li ġej:
                        
                           “21.B.85   Deżinjazzjoni tar-rekwiżiti applikabbli tal-protezzjoni ambjentali għal ċertifikat tat-tip jew ċertifikat tat-tip ristrett
                        
                        
                                    (a)
                                 
                                 
                                    L-Aġenzija għandha tiddeżinja u tinnotifika lill-applikant ir-rekwiżiti applikabbli għall-protezzjoni ambjentali għal ċertifikat tat-tip jew ċertifikat tat-tip ristrett għal inġenju tal-ajru jew għal ċertifikat tat-tip għal magna. Id-deżinjazzjoni u n-notifika għandu jkun fihom:
                                    
                                                1.
                                             
                                             
                                                ir-rekwiżiti applikabbli tal-istorbju stabbiliti:
                                                
                                                            (i)
                                                         
                                                         
                                                            fil-Kapitolu 1 tal-Parti II tal-Volum I tal-Anness 16 tal-Konvenzjoni ta’ Chicago u:
                                                            
                                                                        (A)
                                                                     
                                                                     
                                                                        għall-ajruplani li jkunu ġettijiet subsoniċi, fil-Kapitoli 2, 3, 4 u 14;
                                                                     
                                                                  
                                                                        (B)
                                                                     
                                                                     
                                                                        għall-ajruplani li jaħdmu bl-iskrejjen, fil-Kapitoli 3, 4, 5, 6, 10 u 14;
                                                                     
                                                                  
                                                                        (C)
                                                                     
                                                                     
                                                                        għall-ħelikopters, fil-Kapitoli 8 u 11;
                                                                     
                                                                  
                                                                        (D)
                                                                     
                                                                     
                                                                        għall-ajruplani supersoniċi, fil-Kapitolu 12; u
                                                                     
                                                                  
                                                                        (E)
                                                                     
                                                                     
                                                                        għat-tilt rotors, fil-Kapitolu 13.
                                                                     
                                                                  
                                                      
                                                            (ii)
                                                         
                                                         
                                                            fil-Volum I tal-Anness 16 tal-Konvenzjoni ta’ Chicago:
                                                            
                                                                        (A)
                                                                     
                                                                     
                                                                        l-Appendiċi 1 għall-ajruplani li għalihom huma applikabbli l-Kapitoli 2 u 12 tal-Parti II tal-Volum I tal-Anness 16 tal-Konvenzjoni ta’ Chicago;
                                                                     
                                                                  
                                                                        (B)
                                                                     
                                                                     
                                                                        l-Appendiċi 2 għall-ajruplani li għalihom huma applikabbli l-Kapitoli 3, 4, 5, 8, 13 u 14 tal-Parti II tal-Volum I tal-Anness 16 tal-Konvenzjoni ta’ Chicago;
                                                                     
                                                                  
                                                                        (C)
                                                                     
                                                                     
                                                                        l-Appendiċi 3 għall-ajruplani li għalihom huwa applikabbli l-Kapitolu 6 tal-Parti II tal-Volum I tal-Anness 16 tal-Konvenzjoni ta’ Chicago;
                                                                     
                                                                  
                                                                        (D)
                                                                     
                                                                     
                                                                        l-Appendiċi 4 għall-ajruplani li għalihom huwa applikabbli l-Kapitolu 11 tal-Parti II tal-Volum I tal-Anness 16 tal-Konvenzjoni ta’ Chicago; u
                                                                     
                                                                  
                                                                        (E)
                                                                     
                                                                     
                                                                        l-Appendiċi 6 għall-ajruplani li għalihom huwa applikabbli l-Kapitolu 10 tal-Parti II tal-Volum I tal-Anness 16 tal-Konvenzjoni ta’ Chicago;
                                                                     
                                                                  
                                                      
                                          
                                                2.
                                             
                                             
                                                ir-rekwiżiti tal-emissjonijiet applikabbli għall-prevenzjoni tal-ivventjar intenzjonali tal-fjuwil għall-inġenji tal-ajru stabbiliti fil-Kapitoli 1 u 2 tal-Parti II tal-Volum II tal-Anness 16 tal-Konvenzjoni ta’ Chicago;
                                             
                                          
                                                3.
                                             
                                             
                                                ir-rekwiżiti applikabbli tal-emissjonijiet tad-duħħan, gassużi u tal-materja partikolata mill-magna stabbiliti:
                                                
                                                            (i)
                                                         
                                                         
                                                            fil-Kapitolu 1 tal-Parti III tal-Volum II tal-Anness 16 tal-Konvenzjoni ta’ Chicago u:
                                                            
                                                                        (A)
                                                                     
                                                                     
                                                                        għall-emissjonijiet tad-duħħan u gassużi mill-magni b’turboreatturi u b’turbofannijiet maħsuba għal propulsjoni biss b’veloċitajiet subsoniċi, fil-Kapitolu 2;
                                                                     
                                                                  
                                                                        (B)
                                                                     
                                                                     
                                                                        għall-emissjonijiet tad-duħħan u gassużi mill-magni b’turboreatturi u b’turbofannijiet maħsuba għal propulsjoni b’veloċitajiet supersoniċi, fil-Kapitolu 3; u
                                                                     
                                                                  
                                                                        (C)
                                                                     
                                                                     
                                                                        għall-emissjonijiet tal-materja partikolata mill-magni b’turboreatturi u b’turbofannijiet maħsuba għal propulsjoni biss b’veloċitajiet subsoniċi, fil-Kapitolu 4;
                                                                     
                                                                  
                                                      
                                                            (ii)
                                                         
                                                         
                                                            fil-Volum II tal-Anness 16 tal-Konvenzjoni ta’ Chicago:
                                                            
                                                                        (A)
                                                                     
                                                                     
                                                                        l-Appendiċi 1 għall-kejl tal-proporzjon tal-pressjoni referenzjarja;
                                                                     
                                                                  
                                                                        (B)
                                                                     
                                                                     
                                                                        l-Appendiċi 2 għall-evalwazzjoni tal-emissjonijiet tad-duħħan;
                                                                     
                                                                  
                                                                        (C)
                                                                     
                                                                     
                                                                        l-Appendiċi 3 għall-istrumentazzjoni u għat-tekniki tal-kejl għall-emissjonijiet gassużi;
                                                                     
                                                                  
                                                                        (D)
                                                                     
                                                                     
                                                                        l-Appendiċi 4 għall-ispeċifikazzjonijiet għall-fjuwil li għandu jintuża fl-ittestjar tal-emissjonijiet ta’ magni bit-turbini tal-inġenji tal-ajru;
                                                                     
                                                                  
                                                                        (E)
                                                                     
                                                                     
                                                                        l-Appendiċi 5 għall-istrumentazzjoni u għat-tekniki tal-kejl għall-emissjonijiet gassużi mill-ossidazzjoni termali gassuża ta’ magni bit-turbini;
                                                                     
                                                                  
                                                                        (F)
                                                                     
                                                                     
                                                                        l-Appendiċi 6 għall-proċedura ta’ konformità għall-emissjonijiet gassużi, tad-duħħan u tal-materja partikolata; u
                                                                     
                                                                  
                                                                        (G)
                                                                     
                                                                     
                                                                        l-Appendiċi 7 għall-istrumentazzjoni u għat-tekniki tal-kejl għal materja partikolata mhux volatili;
                                                                     
                                                                  
                                                      
                                          
                                                4.
                                             
                                             
                                                ir-rekwiżiti applikabbli tal-emissjonijiet tas-CO2 tal-ajruplani stabbiliti:
                                                
                                                            (i)
                                                         
                                                         
                                                            fil-Kapitolu 1 tal-Parti II tal-Volum III tal-Anness 16 tal-Konvenzjoni ta’ Chicago, u:
                                                            
                                                                        (A)
                                                                     
                                                                     
                                                                        għall-ajruplani li jkunu ġettijiet subsoniċi, fil-Kapitolu 2; u
                                                                     
                                                                  
                                                                        (B)
                                                                     
                                                                     
                                                                        għall-ajruplani subsoniċi li jaħdmu bl-iskrejjen, fil-Kapitolu 2;.
                                                                     
                                                                  
                                                      
                                                            (ii)
                                                         
                                                         
                                                            fl-Appendiċijiet 1 u 2 tal-Volum III tal-Anness 16 tal-Konvenzjoni ta’ Chicago, għall-ajruplani li għalihom huwa applikabbli l-Kapitolu 2 tal-Parti II tal-Volum III tal-Anness 16 tal-Konvenzjoni ta’ Chicago;
                                                         
                                                      
                                          
                                                5.
                                             
                                             
                                                għall-magni, ir-rekwiżiti applikabbli fil-Parti IV tal-Volum II tal-Anness 16 tal-Konvenzjoni ta’ Chicago u l-Appendiċi 8 dwar il-valutazzjoni tal-materja partikolata mhux volatili għal skopijiet ta’ inventarju u mmudellar.
                                             
                                          
                              
                                    (b)
                                 
                                 
                                    (riżervat).”.